Mirza Tanović
Mirza Tanović je bosanskohercegovački filmski i pozorišni glumac. Diplomirao je na Filozofskom fakultetu u Sarajevu. Glumio je u mnogim pozorištima, na televiziji i u filmovima na prostorima bivše Jugoslavije. Ostvario je značajnu ulogu u TV-seriji Teversenove bajke, koja je emitirana 1976. i bila je neka vrsta odgovora na engleski humor, a posebno na seriju Leteći cirkus Montyja Pythona. To je tada bila senzacija u cijeloj Jugoslaviji, iz koje će se kasnije razviti inspiracija za Top listu nadrealista. Trenutno ima zapažen nastup na privatnoj TV-kući Face TV. Svake subote na humorističan način pripremi prilog u Centralnom dnevniku Senada Hadžifejzovića u rubrici "CIA" (Centralna informativna agencija). Trenutno radi u Pozorištu mladih Sarajevo.